b'\n_START_ARTICLE_\nTruls Lie\n_START_SECTION_\nBiografi\n_START_PARAGRAPH_\nLie utdannet seg innen \xc3\xb8konomi og IKT ved Agder distriktsh\xc3\xb8yskole fra 1979 til 1982. P\xc3\xa5 1980-tallet etablerte han to programvarefirmaer, Micro Software AS og Vega Software AS, f\xc3\xb8r han studerte filosofi ved Universitetet i Oslo og Berkeley-universitetet i California._NEWLINE_I 1993 kj\xc3\xb8pte Lie Morgenbladet fra forretningsmannen Hroar Hansen. Lie var samtidig ansvarlig redakt\xc3\xb8r frem til 2003. Avisens format ble endret fra tabloid format til fullformat, og avisens profil fikk et \xc3\xb8kt intellektuell preg. I 2003 ble Morgenbladet kj\xc3\xb8pt av Dagsavisen og Fritt Ord._NEWLINE_I 2003 startet Lie den nordiske utgaven av Le Monde diplomatique, hvor han var ansvarlig redakt\xc3\xb8r frem til avisen ble kj\xc3\xb8pt opp av Mediehuset i 2007. Lie og n\xc3\xa5v\xc3\xa6rende redakt\xc3\xb8r Remi Nilsen kj\xc3\xb8pte avisen tilbake i 2010. Lie ble da daglig leder for avisen, der han ogs\xc3\xa5 skrev fast om film. Han har siden ogs\xc3\xa5 arbeidet som internasjonal dokumentarfilmskaper med produksjonsselskapet FILM as, med en film om J\xc3\xb8rgen Leth ("The Seduced Human", 2012), og filmen fra jordskjelvet p\xc3\xa5 Haiti i 2010: "Kj\xc3\xa6re Haiti, hva n\xc3\xa5?". Begge filmer er vist p\xc3\xa5 NRK. Hans nye filmer som filmskaper er stort sett fra Midt\xc3\xb8sten._NEWLINE_Lie ledet det internasjonale dokumentarfilm-magasinet DOX, utgitt av European Documentary Network (edn.dk), som redakt\xc3\xb8r fra 2009-2013. Arbeidet er videref\xc3\xb8rt i 2017, se under._NEWLINE_Filmarbeidet er med Ny Tid (se under) fortsatt som kortfilmer (intervjuer) ifm avisens redaksjonelle linje._NEWLINE_Fra februar 2015 tok han over redakt\xc3\xb8rstolen i Ny Tid, der han relanserte avisen med et nytt visuelt og redaksjonelt preg. Under ham har avisen blitt omarbeidet fra ukeavis til m\xc3\xa5nedsavis med fokus p\xc3\xa5 konflikt (fred), kontrollsamfunnet (overv\xc3\xa5kning) og \xc3\xb8kologi (filosofi). Fra 2017 er satsingen p\xc3\xa5 internasjonal sakprosa og dokumentarfilm sentral (et slags Oslo Review of Docs and Books). Avisen ble i 2016 ogs\xc3\xa5 vedlagt Klassekampen som et fast m\xc3\xa5nedlig bilag utover eget l\xc3\xb8ssalg og abonnenter, men denne avtalen ble i slutten av september 2017 sagt opp av Klassekampen. \xc3\x85rsaken var at Ny tid, if\xc3\xb8lge Klassekampen, hadde brukt forrige utgave p\xc3\xa5 \xc2\xab\xc3\xa5 bringe et st\xc3\xb8rre oppslag som ukritisk formidlet konspirasjonsmilj\xc3\xb8enes p\xc3\xa5stand om terrorangrepet i New York 11. september 2001\xc2\xbb._NEWLINE_I 2017 grunnla ogs\xc3\xa5 Lie det europeiske dokumentarfilm-magasinet Modern Times Review som fullformats avis. Se www.moderntimes.review.'